CELEX: 62010TN0090
Language: et
Date: 2010-02-19 00:00:00
Title: Kohtuasi T-90/10: 19. veebruaril 2010 esitatud hagi — Ferriere Nord versus komisjon

1.5.2010   
            
            
               ET
            
            
               Euroopa Liidu Teataja
            
            
               C 113/60
            
         19. veebruaril 2010 esitatud hagi — Ferriere Nord versus komisjon
   (Kohtuasi T-90/10)
   2010/C 113/92
   Kohtumenetluse keel: itaalia
   
      Pooled
   
   
      Hageja: Ferriere Nord SpA (Osoppo, Itaalia) (esindajad: advokaadid W. Viscardini, G. Donà)
   
      Kostja: Euroopa Komisjon
   
      Hageja nõuded
   
   
               —
            
            
               
                  
                     esimese võimalusena:
                   tühistada ELTL artikli 263 alusel Euroopa Komisjoni 30. septembri 2009. aasta otsus K(2009) 7492 lõplik — Euroopa Komisjoni 8. detsembril 2009 vastu võetud ja 9. detsembril 2009 teatavaks tehtud otsusega K(2009) 9912 lõplik muudetud ja täiendatud kujul —, millega hagejalt mõisteti ESTÜ asutamislepingu artikli 65 rakendamise menetluse tulemusena (juhtum COMP/37.956 — raudbetoonsarrused, uuesti vastuvõtmine) välja trahv summas 3 570 000 eurot;
            
         
               —
            
            
               
                  
                     teise võimalusena:
                   tühistada osaliselt otsus K(2009) 7492 lõplik — otsusega K(2009) 9912 lõplik muudetud ja täiendatud kujul — ja vähendada määratud trahvisummat;
            
         
               —
            
            
               
                  
                     igal juhul:
                   mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi on esitatud komisjoni 30 septembri 2009. aasta otsuse peale — 8. detsembri 2009. aasta otsusega muudetud ja täiendatud kujul —, millega komisjon määras määruse (EÜ) nr 1/2003 (1) alusel karistuse ESTÜ asutamislepingu artikli 65 rikkumise eest.
   Väited ja peamised argumendid on samad, mis teistes selle otsuse vaidlustamiseks esitatud hagides.
   Iseäranis toob hageja teiste hulgast välja järgmised väited:
   
               —
            
            
               komisjonil puudus pädevus karistuse määramiseks ESTÜ asutamislepingu rikkumise eest pärast selle lepingu kehtivuse lõppu;
            
         
               —
            
            
               uutest vastuväidetest ei teatatud eelnevalt;
            
         
               —
            
            
               ärakuulamise eest vastutava ametniku ees ei korraldatud uut ärakuulamist;
            
         
               —
            
            
               ärakuulamise eest vastutava ametniku lõpparuanne pärineb hilisemast ajast kui 30. septembri 2009. aasta otsus;
            
         
               —
            
            
               30. septembri 2009. aasta otsus ei sisalda selles mainitud lisasid.
            
         Teise võimalusena palub hageja kõnealused otsused osaliselt tühistada, põhjendades oma nõuet muu hulgas järgmiste väidetega:
   
               —
            
            
               ebaõige hinnang faktilistele asjaoludele (mis puudutab hageja kartellis osalemise kestust, esitatud vastuväiteid, alushinda, diameetriga seotud hinnalisa ja tootmise ja/või müügi piiramist);
            
         
               —
            
            
               trahvi ebaproportsionaalsus kartelli kaalukuse ja kestuse suhtes;
            
         
               —
            
            
               kergendavaid asjaolusid ei ole arvesse võetud;
            
         
               —
            
            
               kriteeriume, mis on ette nähtud komisjoni 18. juuli 1996. aasta teatises, mis käsitleb trahvide määramata jätmist või vähendamist kartellide puhul, on kohaldatud ebaõigesti.
            
         
      (1)  Nõukogu 16. detsembri 2002.aasta määrus (EÜ) nr 1/2003 (asutamislepingu artiklites 81 ja 82 sätestatud konkurentsieeskirjade rakendamise kohta) (EÜT L 1, 4.1.2003, lk 1; ELT eriväljaanne 08/02, lk 205).